Oficialusis leidinys L 051 , 26/02/2003 p. 0021 - 0022



Komisijos sprendimas 2003 m. vasario 25 d. iš dalies pakeičiantis Sprendimą 98/83/EB, pripažįstantį, kad tam tikros trečiosios šalys ir tam tikros trečiųjų šalių teritorijos neapimtos Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (pranešta dokumentu Nr. C (2003) 600) (2003/129/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos nuo augalams arba augaliniams produktams kenksmingų medžiagų įvežimo į Bendriją ir jų išplitimo Bendrijoje [1] su paskutiniais pakeitimais, padarytais Direktyva 2002/89/EB [2], ypač į jos IV priedo A dalies 16.2 punktą, kadangi: (1) Direktyvos 2000/29/EB IV priedo A dalies 16 punkto 2 papunktyje nustatytos konkrečios Citrus L., Fortunella Swingle, Poncirus Raf. ir jų hibridų, kilusių iš trečiųjų šalių, kuriose pasitaiko Xanthomonas campestris (visi štamai pavojingi citrusiniams) (toliau: Xanthomonas campestris), importavimo į Bendriją nuostatos; (2) 1998 m. sausio 8 d. Komisijos sprendime 98/83/EB, pripažįstančiame, kad tam tikros trečiosios šalys ir tam tikros trečiųjų šalių teritorijos neapimtos Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) [3], su paskutiniais pakeitimais, padarytais Sprendimu 2001/440/EB [4], numatytos tam tikros trečiųjų šalių teritorijos, kurios turi būti pripažintos neapimtomis Xanthomonas campestris; (3) Sprendime 98/83/EB tam tikros Argentinos valstijos pripažįstamos neapimtomis Xanthomonas campestris. Tačiau, remiantis Argentinos pateikta informacija, nemaža dalis tų valstijų jau nebegali ilgiau būti pripažintos neapimtomis minėto kenksmingo organizmo; (4) remiantis Jungtinių Amerikos Valstijų pateikta informacija paaiškėjo, kad įvairiose Floridos apygardose nustatyti nauji apsikrėtimai Xanthomonas campestris. Todėl Florida neturi būti ilgiau pripažįstama neapimta minėto kenksmingo organizmo; (5) tranzitu vežamiems citrusiniams, kuriems iki tos dienos, kai Argentinos ir Jungtinių Amerikos Valstijų kompetentingoms institucijoms buvo pranešta apie šį Sprendimą, išduotas Direktyvos 2000/29/EB IV priedo A dalies I skirsnio 16 punkto 2 papunktyje nustatytas oficialus patvirtinimas, turėtų būti patvirtinta atskira nuostata; (6) Sprendimą 98/83/EB dėl to reikėtų atitinkamai iš dalies pakeisti; (7) šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 98/83/EB 2 straipsnis iš dalies keičiamas taip: a) pirmoji įtrauka išbraukiama; b) ketvirtoji įtrauka pakeičiama taip: "— Jungtinėse Amerikos Valstijose: Arizona, Kalifornija, Guamas, Havajai, Luiziana, Šiaurės Marianų salos, Puerto Rikas, Amerikos Samoa, Techasas ir Jungtinių Valstijų Mergelių salos,". 2 straipsnis Šis sprendimas netaikomas citrusiniams, kuriems išduotas Direktyvos 2000/29/EB IV priedo A dalies I skirsnio 16 punkto 2 papunktyje nustatytas oficialus patvirtinimas ir kurie buvo eksportuoti iki tos dienos, kurią Komisija Argentinos ir Jungtinių Amerikos Valstijų kompetentingoms institucijoms pranešė apie šį sprendimą. Komisija nurodo valstybėms narėms dieną, kurią Argentinos ir Jungtinių Amerikos Valstijų kompetentingos institucijos buvo informuotos apie šį Sprendimą. 3 straipsnis Šis sprendimas skirtas valstybėms narėms. Priimta Briuselyje, 2003 m. vasario 25 d. Komisijos vardu David Byrne Komisijos narys [1] OL L 169, 2000 7 10, p. 1. [2] OL L 355, 2002 12 30, p. 45. [3] OL L 15, 1998 1 21, p. 41. [4] OL L 155, 2001 6 12, p. 13. --------------------------------------------------